**Mallin nimi:** Ryhmän toiminnan muistelu

**Mallin tavoite:** Tavoitteena on, että opiskelija katsoo taakseen vielä kerran ennen opintojen päättymistä. Muistellaan menneitä opintovuosia ja hetkiä ryhmässä sekä nostetaan esiin tilanteita, joita ryhmässä on koettu.

**Mallin toteuttaminen käytännössä:** Kerätään opiskelijaryhmästä otettuja kuvia tai kuvia, jotka opiskelijat kokevat itse merkitykselliseksi ryhmälleen. Kuvat sijoitetaan taidenäyttelyksi, ja jokainen taideteos nimetään.

Opiskelijat kulkevat taidenäyttelyssä ensin pareittain ja pysähtyvät jokaisen taideteoksen äärelle. Pari valitsee teoksen, jonka haluavat esitellä ryhmälle. Tämän jälkeen koko ryhmänä vielä pysähdytään valittujen teosten kohdalle. Myös kommelluksia muistellaan.